กอนช. เตือน 11 จังหวัด “ภาคใต้” เสี่ยงน้ำท่วม 8-11 ธ.ค.นี้
กอนช. เตือน 11 จังหวัด “ภาคใต้” เฝ้าระวังน้ำท่วม-น้ำป่าไหลหลาก ช่วง 8-11 ธ.ค.นี้ หลังฝนตกหนักช่วงวันที่ 8 - 9 ธ.ค. ที่ผ่านมา
กอนช. เตือน 11 จังหวัด “ภาคใต้” เฝ้าระวังน้ำท่วม-น้ำป่าไหลหลาก ช่วง 8-11 ธ.ค.นี้
5 ธ.ค. 2565

กองอำนวยการน้ำแห่งชาติ (กอนช.) ออกประกาศฉบับที่ 56/256 เรื่อง เฝ้าระวังน้ำท่วมฉับพลัน น้ำป่าไหลหลาก ในพื้นที่ภาคใต้ ว่า กอนช. ได้ติดตามการคาดการณ์สภาพอากาศ กรมอุตุนิยมวิทยา พบว่าจะมีฝนตกหนักในช่วงวันที่ 8 – 9 ธันวาคม 2565 มรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกำลังแรงขึ้น ประกอบกับร่องมรสุมพาดผ่านภาคใต้ตอนล่าง และหย่อมความกดอากาศต่ำบริเวณเกาะบอร์เนียวจะเคลื่อนผ่านประเทศมาเลเซีย ทำให้บริเวณภาคใต้ตอนล่างจะมีฝนเพิ่มขึ้นและมีฝนตกหนักบางแห่ง
กอนช. ได้ติดตามสถานการณ์และประเมินวิเคราะห์สถานการณ์น้ำด้วยฝนคาดการณ์จากกรมอุตุนิยมวิทยาและสถาบันสารสนเทศทรัพยากรน้ำ(องค์การมหาชน) พบพื้นที่เสี่ยงเฝ้าระวังสถานการณ์น้ำ ในช่วงวันที่ 8-11 ธันวาคม 2565 ดังนี้
จังหวัดชุมพร (อำเภอละแม)
จังหวัดภูเก็ต (อำเภอถลาง และเมืองภูเก็ต)
จังหวัดสุราษฎร์ธานี (อำเภอกาญจนดิษฐ์ ท่าชนะ ไชยา ท่าฉาง พุนพิน ดอนสักและเมืองสุราษฎร์ธานี)
จังหวัดนครศรีธรรมราช (อำเภอเมืองนครศรีธรรมราช ขนอม สิชล ท่าศาลา พรหมคีรี ปากพนัง นบพิตำ และพระพรหม)
จังหวัดพัทลุง (อำเภอเขาชัยสน ควนขนุน บางแก้ว ปากพะยูน ป่าบอน และกงหรา)
จังหวัดสงขลา (อำเภอกระแสสินธุ์ ระโนด เทพา รัตภูมิ ควนเนียง หาดใหญ่ สทิงพระ และจะนะ)
จังหวัดตรัง (อำเภอกันตัง)
จังหวัดสตูล (อำเภอเมืองสตูล)
จังหวัดปัตตานี (อำเภอไม้แก่น หนองจิก โคกโพธิ์ สายบุรี กะพ้อ ยะหริ่ง ทุ่งยางแดง และมายอ)
จังหวัดยะลา (อำเภอรามัน เมืองยะลา และยะหา)
และจังหวัดนราธิวาส (อำเภอเมืองนราธิวาส ตากใบ เจาะไอร้อง บาเจาะ ยี่งอ แว้ง สุไหโก-ลก สุคิริน และรือเสาะ)
ในการนี้ เพื่อเป็นการเตรียมความพร้อมรับมือ ขอให้หน่วยงานที่เกี่ยวข้องโปรดดำเนินการ ดังนี้